Exqrch/javanese-Komodo-pixelgpt huggingface dataset:
Indriati misuwur amarga perané ing "Tiga Dara" bareng karo Mieke Widjaya, lan Chitra Dewi
Film iki dadi filem kang sepisanan dibintangi Indriati Iskak
Sanajan iki filem kang sepisanan filem iki wis dadi "box office"
Indri uga main ing filem-filem liyané nanging filem iki kurang misuwur
Saliyané iku Indri uga main ing filem "Djuara Sepatu Roda" bareng karo "bankir" utawa Robby Djohan
Saliyané nggawé filem, indri uga dikenal dadi anggota kelompok The Baby Doll bareng karo [[Rima Melati, Baby Huwae lan Gaby Mambo
Ing kéné Indri banjur nyanyi lan nari ing panggung ing kutha krajan apadena ing tlatah-tlatah liyané
Nalika taun 1988 grup iki nggagas acara sosial "Nostalgia" kanggo nglumpukaké "dana" kanggo Yayasan Ginjel Indonesia
Déné "dana" iki kanggo usada "dialysis" (cuci darah) gratis kanggo Baby Huwae
Nanging pungkasané Baby Huwae banjur séda ing taun iku uga
Indri nikah karo Laksamana Muda Udara Moh Makki Perdanakusuma nalika tanggal 15 Mèi 1962
Indri banjur nerusaké studi ing Fakultas Psikologi ing Universitas Indonesia nganti éntuk gelar doctoranda (DRA) ing babagan psikologi nalika taun 1968
Kategori:Aktris Indonésia Kategori:Éropah-Indonesia Kategori:Alumni Universitas Indonésia Kategori:Tokoh Surabaya Kategori:Kulawarga Iskak Kategori:Lair 1942
Pangky Suwito Pangky Suwito (lair 1951)
Pangky Suwito yaiku bintang filem éra 1970-an
Saliyané iku, Pangky Suwito iku uga dadi juru main sinétron Indonésia
Akèh filem kang wis dibintangi karo Pangky Suwito
kang ngajak Pangky Suwito akting ing donyaning filem Indonésia yaiku Ratno Timoer
Sinétron kang tau dibintangi Pangky Suwito yaiku sinétron kang judhule "Roda-Roda Cinta" lan "Panji Manusia Milènium"
Pangky Suwito nikah karo artis Yati Octavia
Pernikahan iki suwéné wis 25 taun
Sanajan ngono pernikahan Pangky Suwito ora tau éntuk gosip lan adem ayem
Leloroné banjur dadi ikon pasangan kang harmonis
Sanajan dadi ikon rumah tangga kang harmonis nanging Pangky Swito lan Yati Octavia uga kerep nduwé masalah
Kaya ta kasusé karo penyanyi dangdut kang jenengé Rhoma Irama kang kepergok wartawan ing apartemèn Semanggi panggonané Angèl Lelga)
Ing wiwitan taun 2007, Pangky-Yati uga kena kasus rebutan putu kang jenengé Radèn Ajeng Alika Nur Azizah
Oyok-oyokan iki antarané anaké kang jenengé Radèn Andriya Octariano Putra lan mantan mantune Pangky Suwito kang jenengé Nur Rachmaniyah Fauziah
Sanajan pengadilan wis ngukuhaké "hak asuh" anak ditampa karo mantuné Pangky Suwito
Pangky lan Yati Octavia tetep kepéngin éntuk hak asuh kanggo nggedhékaké putuné .
Lydia Kandou Lydia Kandou utawa jeneng jangkepé Lydia Ruth Elizabeth Kandou (#ALIH) iku sawijiné aktris kang asalé saka Indonésia
Lydia Kandou wis main filem Indonésia nalika dasawarsa 1980-an awal
Lydia Kandou lair ing Jakarta
Nanging Lydia Kandou duwé katurunan saka Manado lan Walanda
Urip kang dilakoni Lydia akèh godhané
Nalika isih cilik, Lydia Kandou kerep lara-laranen
Saéngga dhèwèké ora éntuk yèn mbanget senengé, ora éntuk yèn mbanget kagété lan mbanget susahé
Amarga penyakité iki, Lydia Kandou banjur kerep dipisahké saka mas lan mbaké, Lydia uga ora éntuk dolanan karo sadulur-sadulur lan kanca-kancané
Nalika biyén Lydia ora ngerti kenapa ibuké nglakokaké iki tumrap dhèwèké
Pungkasané Lydia bisa ngerti yèn kang dilakokaké ibuné iki kanggo kaséhatané Lydia
Amarga kerep dhéwékan, Lydia urip dadi bocah wédok kang isinan, tampilané prasaja lan ora néko-néko anggoné paesan
Nalika Lydia Kandao ditawani dadi modhél uga rada kangélan amarga dhèwèké duwé sipat isinan
Nanging akèh wong kang ngajari Lydia Kandou
Kanthi gladhèn sithik mbaka sithik, Lydia banjur sukses ing kariré
Saliyané iku, ibuné Lydia uga mènèhi semangat terus kanggo Lydia
Wiwit SMP, Lydia wis ngrokok, mulané saliyané mangan Lydia Kandao uga senam lan nglangi kanggo njaga kaséhatan awaké
Saliyané iku Lydia Kandou uga duwé kasenengan masak
Nalika wiwitan taun 1980, Gope Samtani saka Rapi Film ménéhi peran tumrap Lydia ing filem "Aladin dan Lampu Wasiat" ("Aladin and His Magic Lamp") kang misuwur iku
Ing filem iki, Lydia main bareng karo Rano Karno.Raam Punjabi saka Parkit Film uga mènèhi Lydia kasempatan kanggo ngembangaké aktingé ing filem, kaya ta "5 Cewek Jagoan" ("Five Deadly Angels") lan "Perawan Rimba" ("Jungle Virgin Force")
Film-filem kang dibintangi nggawé Lydia dadi artis Indonésia kang misuwur nalika iku
Saiki anak-anaké Lydia ya iku Nana Mirdad lan Naysila Mirdad uga akting lan main filem.
Paskibraka Paskibraka yaiku cekakan saka ukara Pasukan Pengibar Bendera Pusaka kanthi tugas mligi yaiku ngibarke duplikat bendera pusaka nalika ana ing upacara peringatan proklamasi kemerdekaan Indonésia ing Pura Negara
Anggotan paskibraka asalé saka pelajar Sekolah Lanjutan Tingkat Atas kelas 1 utawa kelas 2
Penyeleksian anggotane dianakake sakiwa-tengené sasi April kanggo persiapan pengibaran bendera ana ing tanggal 17 Agustus
Seleksi dilakokake ana ing tingkat wewengkon, provinsi, lan nasional
Lambang saka organisasi paskibraka yaiku kembang teratai
Gagasan Paskibraka lair nalika taun 1946, nalika iku kutha krajan Indonésia dipindahake menyang Yogyakarta
Kanggo meringati HUT Proklamasi Kemerdekaan RI kang kaping 1, Présidhèn Soekarno mrintahkan salah siji ajudanne yaiku Mayor (Laut) Husein Mutahar, kanggo nyiapake pengibaran gendéra pusaka ana ing halaman Pura Gedung Agung Yogyakarta
Tahun 1967, Husein Mutahar diundang déning présidhèn kang wektu iku presidene yaiku Soekarno, kanggo ngurusi masalah pengibaran bendera pusaka
Kang gumathok saka ide kaleksanane ing taun 1946 ing Yogyakarta, sateruse iku dhèwèké jabarake manèh formasi pengibaran dadi 3 kelompok kang jenenge padha karo jumlah anggotane, yaiku:
Maskoen Soemadiredja Maskoen Soemadiredja (lair ing Bandhung, Jawa Kulon, 25 Mei 1907 – kapundhut ing Jakarta, 4 Januari 1986 nalika yuswa 78 taun) iku Pahlawan Nasional Indonésia saka Jawa Kulon
Maskoen Soemadiredja iku putrane Raden Umar Soemadiredja lan Nyi Raden Umi
Wiwit taun 1927, Maskoen wis aktif ing babagan pulitik kanggo ngudi kamardhikan
Amarga iku dhèwèké mèlu Parté Nasional Indonésia (PNI) kang dibawahi Ir
Maskoen ing PNI minangka komisaris ngrangkep minangka sekretaris II PNI cabang Bandhung
Dhèwèké asring nglakoni "propaganda" kanthi cara nyebarake prinsip-prinsip nasionalisme lan nyemangati masarakat kanggo mèlu berjuang ngrebut kamardhikan
Liga Arab Liga Arab utawa Liga Nagara-Nagara Arab (basa Arab: ),ya iku sawijining organisasi saka nagara-nagara Arab (bandingkan dengan donya Arab).
Markas Liga Arab mapan ana ing Kairo
Organisasi iki didirikake nalika tanggal 22 Maret 1945 déning pitung nagara
Piagam saka liga arab iki nyatakake yèn Liga Arab duwé tugas kanggo ngordinasi kagiyatan ékonomi, kalebu uga gayutan niaga; komunikasi; kagiyatan kabudayan; kewarganagaraan, paspor, lan visa; kagiyatan sosial; lan kagiyatan keséhatan
Piagam Liga Arab uga ora ngolehake anggota kanggo nggunakaké kekerasan marang liyané
Inggris kang nguwasani wewengkon Arab nalika abad kaping 19 nyadari yèn ana ing Arab wis metu Pan Arabisme
Inggris nyadari prakara iki kanthi ngrewangi Arab kanggo nglakokaké obahan revolusi nglawan Kesultanan Usmaniyah kang dadi mungsuh saka Inggris ana ing Perang Donya pisanan
Inggris njanjeni yèn dhèwèké siyap mbantu bangsa Arab kanggo mbentuk nagara persatuan dana ing pimpinane Hussein bin Ali ing Mekah
Nagara angoota Liga Arab duwé sumber daya alam kang gedhé banget kaya ta lenga lan Gas Alam, kang mligi ana ing kawasan Teluk
Nagara anggota Liga Arab uga duwé lemah kang subur, kang utama ana ing pérangan Sudan
Kawasan, kaya laladan Mesir, Lebanon, Tunisia, lan Yordania uga dadi anggota Liga Arab kang duwé wewengkon kawasan indhustri
Liga Arab uga ngadegaké lembaga bantuan Arab Economic League, kanggo mabntu ékonomi nagara tumuwuh anggota Liga Arab, kaya Sudan
Anggota Liga Arab saat ini (dan tanggal bergabung):
Mohammad Husni Thamrin Mohammad Husni Thamrin (lair ing Sawah Besar, Jakarta, 16 Fèbruari 1894 – kapundhut ing Jakarta, 11 Januari 1941 nalika yuswa 46 taun) iku Pahlawan Nasional Indonésia
Thamrin iku wong Belandha kaliyan ibu saking Betawi
Wiwit alit dhèwèké dimong déning paklik saka ibune, dadi jenengé ora ana basa Walandane
Dhèwèké ditepungi minangka tokoh Betawi kang dadi anggota Dewan Rakyat ing Hindia Walanda (Volksraad), minangka wakil saking Inlanders
Wiwit 1935 dhèwèké dadi anggota Volksraad saka Parindra
Dhèwèké uga dadi salah siji tokoh ing babagan bal-balan ing Indonésia
Dhèwèké tau nyumbang 2000 Gulden ing taun 1932 kanggo ngedegaké lapangan bal-balan kanggo warga Hindia Walanda (Indonésia) kang pisannan ing Petojo, Jakarta (Batavia).
Kakaisaran Ottoman Kasultanan Utsmaniyah (1299–1923), utawa dikenal uga kanthi sebutan Kakaisaran Turki Ottoman, (Turki Utsmaniyah Lawas: "Devlet-i ʿĀliye-yi ʿOsmāniyye", Utsmaniyah Pungkasan lan Turki Modhèrn: "Osmanlı Devleti" utawa "Osmanlı İmparatorluğu", Basa Arab: , "Daulat 'Aliah Utsmaniah") iku nagara multi-ètnis lan multi-religius
Nagara iki diterusaké déning Républik Turki sing diproklamiraké tanggal 29 Oktober 1923
Ing ngisor iki pratélan sultan sing maréntah ing Kasultanan Utsmaniyah nganti madegé nagara Turki sekulèr.
Moewardi (lair ing Pati, Jawa Tengah, 1907 - kapundhut ing Surakarta, Jawa Tengah, 13 Oktober 1948) iku Pahlawan Nasional Indonésia
Moewardi iku dhokter lulusan Stovia
Bubar lulus, dhèwèké nerusaké sekolah ing "'Spesialisasi Telinga Hidung Tenggorokan (THT)"
Saliyané iku, dhèwèké dadi ketua Barisan Pelopor taun 1945 ing Surakarta lan mèlu urun ing prastawa proklamasi 17 Agustus 1945
Ing acara mau, dhèwèké uga mèlu mènèhi atur sapala sabubaré Soewirjo, wakil walikota Jakarta wektu iku
Ing Sala Moewardi ngadegaké sekolah kadhokteran lan wujud obahan rakyat kanggo nentang PKI
Nalika ana kadadéan ing Madiun dhèwèké dadi salah siji kurban kang dikabaraké ilang lan dikira séda déning pambrontak saliyané Gubernur Soeryo
Saiki asmané Moewardi didadèkaké jeneng Rumah Sakit ing Surakarta
Asmané uga didadèkaké jeneng dalan ing Jakarta.
Sergey Lavrov Sergey Viktorovich Lavrov (Rusia: Серге́й Ви́кторович Лавро́в, #ALIH) iku Mantri Manca Nagara Ruslan
Sadurungé Sergey iku duta besar Ruslan kanggo PBB saka taun 1994 tekan taun 2004
Sergey bisa wicara mawa basa Ruslan, Inggris, Prancis lan Sinhala
Sergey Lavrov palakrama lan duwé putri sing jenengé Ekaterina
Hobi Sergey iku main gitar lan nulis lagu lan puisi
Dhèwèké seneng ulah raga lan uga sawijining perokok abot.sergei lavrov is over power
Yagan Yagan (pocapan jroning basa Inggris ) (sakiwa-tengené 1795 – 11 Juli 1833) ya iku sawijining pejuang Aborigin Australia saka suku Noongar kang mainake peranan wigati ana ing mangsa perlawanan penduduk pribumi Australia marang pemukiman lan pendudukan Britania Raya ing Perth, Australia Kulon
Sawisé Yagan dadi pemimpin ana ing sapérangan perampokan ing kawasan pedésaan, pihak pamaréntah nawakake bebungah dhuwit kanggo kang bisa nyekel Yagan, urip utawa mati
Sawijining warga pendatang sukses nembak lan matèni yagan
Ana ing carita rakyat Australia kulon, eksekusi Yagan nglambangaké perlakuan para pendatang kolonial marang wong pribumi kang ora adil lan kadang-kadang uga bisa dijenengi kejem
Misuwur ana ing Australia, Yagan dadi salah siji pahlawan kanggo wong-wong suku Noongar
Sirahé Yagan dipenggal kanggo diijolaké karo bebungah dhuwit kang ditawakake déning pamaréntah
Salah siji pejabat pamaréntah banjur ngawa Sirahé yagan menyang London, Inggris lan Sirah mau banjur dipamêraké dadi salah siji "objek antropologi kang narik kawigatên"
Sirahé yagan banjur disimpen suwé sadurungé dikuburaké ana ing Kutha Liverpool nalika taun 1964
Suku Noongar njaluk marang pamaréntah ingris kanggo mbalekake Sirahe Yagan marang kulawarga Suku Noongar, amarga agama lan status Yagan kang wigati ana ing kbudayaan Noongar
Taun 1993 kuburane Yagan bisa tinemu lan patang taun sabanjuré Sirahe Yagan banjur dijupuk lan dibalekake menyang Australia
Wiwit saka iku banjur warga Perth debat mengenani cara paling apik kanggo kepala Yagan kanthi hormat, lan ing sasi Juli 2010 Banjur Sirahe Yagan dikubur ana ing sawijining upacara tradhisional ing Australia Kulon, ya iku 177 taun sawisé Yagan mati.
Panumpes ing Srebrenica Panumpes ing Srebrenica utawa rajapati gedhèn-gedhèn ing Srebrenica (Bosni: "Masakr u Srebrenici; Genocid u Srebrenici") iku panumpes kang kalakon rikala Juli 1995
Panumpes iki matèni wong Muslim cacah 8.000 punjul, kang akèh-akèhé wong lanang lan nom-noman saka ètnis Bosni ana ing wewengkon Srebrenica, Bosni
Kang nindakaké panumpes iki prajurit Sèrbi Bosni awit saka pakoné Jéndral Ratko Mladić
Rikala 26 Mèi 2011, Jéndral Mladic kapikut ing Lazarevo, ing Sèrbi iring lor
Rikala 27 Fèbruwari 2007, Mahkamah Internasional (MI) mutusaké yèn lelakon iki minangka laku panumpes
Ana ing panumpes iki wadyabala Sèrbi aran Škorpioni uga kadakwa salah
Ana ing putusaning MI kaandharaké yèn Sèrbi ora salah mungguh ing laku panumpes iki
Mangkonoa, MI meksa ngecam Sèrbi amarga ora bisa nyegah, ngendhalèni, utawa ngadili wong-wong kang nindakaké panumpes mau
Miturut Komisi Internasiyonal tumrap Wong Ilang ing Bosni, gunggungé kurban kang kalapuraké nganti saiki wis ngancik wong 8.373
Tutug Juli 2012, kurban tumpesan cacah 6.838 wis kasil katitik awit saka analisis DNA tumrap pérangan-péranganing awak kang dijupuk saka pakuburan gedhèn-gedhèn
Rikala Juli 2013, kurban cacah 6.066 kinubur ana ing Pakuburan Potočari
Panumpes ing Srebrenica ingaran panumpes gedhé dhéwé ana ing Éropah ing mangsa sabubaré Perang Donya II
Lelakon iku uga dadi lelakon pisanan kang kinukuhan minangka panumpes lumantar dalan ukum.
Teuku Nyak Arif "Sama persis Papan anggegana internasional Teuku Nyak Arif." Teuku Nyak Arif (lair ing Banda Acèh, 17 Juli 1899 – kapundhut ing Takengon, Acèh, 4 Mèi 1946 nalika yuswa 46 taun) iku gubernur ing Acèh kang kapisan ing periode 1945–1946
Nalika Volksraad diwangun, Teuku Nyak Arif kapilih dadi wakil pisannan saka Acèh
Nyak Arif banjur dilantik dadi gubernur Acèh déning gubernur Sumatra kang kapisan, Moehammad Hasan
Dhèwèké disareke ing Banda Acèh
Dhèwèké olèh gelar Pahlawan Nasional Indonésia dhedhasar "Dudutan Présidhèn RI No
Nani Wartabone Nani Wartabone, (lair 30 Januari 1907 – kapundhut ing Suwawa, Gorontalo, 3 Januari 1986 nalika yuswa 78 taun), kang pikantuk gelar Pahlawan Nasional Indonésia taun 2003, iku putra Gorontalo lan tokoh perjuangan saka provinsi kang ana ing Sulawesi Lor
Perjuangane diwiwiti nalika dhèwèké ngadegaké Jong Gorontalo ing Surabayanalika taun 1923
Banjur dhèwèké dadi Ketua Parté Nasional Indonésia (PNI) cabang Gorontalo
Telung taun sadurungé Proklasmasi Indonésia 17 Agustus 1945, dhèwèké lan warga Gorontalo wis ngumandhangake proklamasi kamardikan Gorontalo, nalika tanggal 23 Januari 1942
Bubar bala Sakuthu dikalahake déning Jepang ing Perang Asia-Pasifik, Walanda duwé rencana mbubarake Gorontalo kang diwiwiti tanggal 28 Dhésèmber 1941 diwiwiti mbakar gudhang-gudhang kopra lan lenga ing Pabean lan Talumolo
Nani Wartabone kui putrane Zakaria Wartabone, aparat seng kerjo nang Pemerintah Hindia-Belanda
Ibue kui keturunan ningrat
Masio bapake megawe gawe londo, Nani Wartabone ndue pandangan seng lain neng penjajah
Beliau rak betah sekolah karena menurute guru-gurune seng kebangsaan Londo terlalu ngangung-ngagungne bangsa Barat, ngerendahke Bangsa Indonesia, bahkan pernah ngebebasne tahanan wong tuane karena rak tego ndelok rakyate dihukum#ALIH
Otto Iskandardinata Radèn Otto Iskandardinata (lair ing Bandhung, Jawa Kulon, 31 Maret 1897 – kapundhut ing Mauk, Tangerang, Banten, 20 Dhésèmber 1945 nalika yuswa 48 taun) ya iku Pahlawan Nasional Indonésia
Dhèwèké pikantuk jejulukan "Si" "Jalak Harupat"
Bapake Otto keturunan bangsawan Sunda jenengé Nataatmadja
Otto iku anak nomer telu saka sadulur kang cacahé sanga
Otto sekolah SD ing Hollandsch-Inlandsche School (HIS) Bandhung, banjur nerusaké ing Kweekschool Onderbouw ("Sekolah Guru Pérangan Pertama") Bandhung, lan ing Hogere Kweekschool (Sekolah Guru Atas) ing Purworejo, Jawa Tengah
Sawisé rampung sekolah, Otto dadi guru ing Banjarnegara, Jawa Tengah
Ing Juli 1920, Otto pindah ing Bandung lan dadi guru ing HIS lan gabung kumpulan Perguruan Rakyat
Kagiyatan pergerakane Otto ing masa sakdurunge Mardika ya iku pernah dadi Wakil Ketua Budi Utomo ing Bandung periode 1921-1924 lan Wakil Ketua Budi Utomo ing Pekalongan taun 1924
Pas kui, dhèwèké dadi "Gemeenteraad" (Rad Kutha) Pekalongan makili Budi Utomo
Otto uga aktif ing organisasi Budaya Sunda, jenenge Paguyuban Pasundan
Dhèwèké dadi Sekretaris Pengurus Gedhe taun 1928 lan dadi pesirahé ing taun 1929-1942
Organisasi kasebut lumaku ing babagan pendidhikan, sosial budaya, politik, ekonomi, kepemudaan, lan pemberdayaan wanita
Otto uga dadi anggota Volksraad (Dewan Rakyat) sing dibentuk ing jaman Hindia Belanda ing periode 1930-1941
Ing jaman penjajahan Jepang, Otto dadi Pemimpin layang kabar Tjahaja
Dhèwèké banjur dadi anggota BPUPKI lan PPKI kang dibentuk dening pemerintahan Jepang kanggo mbiyantu nyawisake kamardikan Indonesia
Sakwise proklamasi kamardikaan Indonesia, Otto dadi Menteri Nagari ing kabinet kaping pisan Republik Indonesia taun 1945
Dhèwèké nduwé tugas nyiapake BKR saka laskar-laskar rakyat kang ono ing Indonesia
Amarga sawijing perkara kang ndadèkaké rasa kuciwa ing salah siji laskar, Otto diculik karo Laskar Hitam, Otto banjur ilang lan tilar donya ing tlatah Banten
Otto dipun angkat dados Pahlawan Nasional cocog karo Layang Keputusan Presidan Republik Indonesia Nomer 088/TK/Tahun 1973, tanggal 6 November 1973
Monumen Pasir ing Lembang, Bandung dibangun kanggo mengeti perjuangane Otto Iskandardinata
Jeneng Otto Iskandardinata uga didhadeake jeneng dalan ing ngendi-endi panggon.
Universitas Negeri Yogyakarta Universitas Negeri Yogyakarta (Jawa: ꦦꦮꦶꦪꦠꦤ꧀ꦭꦸꦲꦸꦂꦤꦒꦫꦶꦔꦪꦺꦴꦒꦾꦏꦂꦠ; basa Inggris: "Yogyakarta State University") ya iku salah siji universitas nagari ing Indonésia kang dumunung ing dalan Colombo, Karang Malang, Caturtunggal, Yogyakarta
Sadurungé Universitas Negeri Yogyakarta kanthi jeneng "Institut Keguruan lan Ilmu Pandhidhikan Yogyakarta" utawa (IKIP Yogyakarta)
Miturut PP 37/1950, ing tanggal 23 Januari 1951, ana sawatara fakultas UGM sing dadi cikal bakal lairé IKIP Yogyakarta, kaya ta Fakultas Pendidik (FIP), Fakultas Pendidikan Jasmani (FPD), lan Fakultas Keguruan lan Ilmu Pendidikan (FKIP)
Miturut SK Mantri PDK 92, 1962 madeg Institut Pendidikan Guru (IPG)
Sawetara iku, IPG lan FKIP kawogan ing babagan pendhidhikan
Sabanjuré kababar Dudutan Présidhèn RI No.1, 1963 ing tanggal 3 Januari 1963 sing mutusaké gabungé FKIP lan IPG dadi Institut Keguruan lan Ilmu Pendidikan (IKIP)
Pratélan rektor kang kapilih dadai pamimpin Universitas Negeri Yogyakarta:
Sahardjo, SH (lair ing Sala, Jawa Tengah, 26 Juni 1909 – kapundhut ing Jakarta, 13 November 1963 nalika yuswa 54 taun) iku Mantri Hukum dan Hak Asasi Manusia Indonésia nalika Kabinet Kerja I (10 Juli 1959–18 Fèbruari 1960), Kabinet Kerja II (18 Fèbruari 1960–6 Maret 1962), Kabinet Kerja III (6 Maret 1962–13 November 1963)
Saharjo iku tokoh kang wigati ing babagan hukum ing Indonésia
Dhèwèké mèlu ndadèkaké Undang-undang Warga Nagara Indonésia ing taun 1947 lan Undang-undang Pemilihan Umum nalika taun 1953.
Sukarjo Wiryopranoto Sukarjo Wiryopranoto (lair ing Kesugihan, Cilacap, Jawa Tengah, 5 Juni 1903 – kapundhut ing New York, Amérika Sarékat, 23 Oktober 1962 nalika yuswa 59 taun) iku pahlawan nasional Indonésia
Pratélan pawiyatan luhur swasta ing Jawa Tengah Ing ngisor iki kapacak Pratélan pawiyatan luhur swasta ing Jawa Tengah sing kabawah Kementerian Pendidikan Nasional Indonesia
Pratélan iki ora kalebu pawiyatan luhur Islam swasta sing kabawah Kementerian Agama Indonesia.
Universitas Negeri Jakarta Universitas Negeri Jakarta iku salah sijiné perguruan tinggi nagari kang dumunung ana ing kutha Jakaerta , Indonésia
Madeg wiwit taun 1964,
Udayana Udayana utawa asma jangkep yaiku Dharmmodayana Warmadewa yaiku panjenengané raja panguasa pulo Bali saka wangsa Warmadewa
Permaisurié iku panjenengané putri saka Jawa kanthi asma Mahendradatta, utawa misuwur kanthi asma Gunapriya Dharmapatni
Universitas Udayana yaiku salah sijiné perguruan tinngi nagari kang ana ing Bali lan madeg wiwit tanggal 29 September 1962 ing Bali.
Yusuf Islam Yusuf Islam (lair kanthi jeneng Steven Demetre Georgiou; 21 Juli 1948) ya iku superstar musik donya ing era 60 dan 70-an
Dhèwèké ninggal gemerlaping donya kanggo dadi muslim ndadèkaké dhèwèké entk pituduh-pituduh kang ora jelas saka medhia saéngga sempet ditudhuh duwé kaitan karo teroris, padhahal kang dilakokake dhweke ora liya kanggo kagiyatan kamanungsan lan nyebar keapikan
Yusuf Islam utawa Cat Stevens lair kanthi jeneng Steven Demetre Georgiou tanggal 21 Juli 1948 ing London, Inggris
Yusuf wiwit nepungi musik ing umur kang relatif nom
Nalika umur 12 taun, Yusuf wis bisa migunakaké piano, wiwit sinau dolanan gitar lan nulis tembang
Yusuf wiwit karire ing donya musik kanthi dolanan lagu-lagu "folk' ing "cafe" lan "pub" ing panggonane dhèwèké
Taun 1966 nalika Yusuf 18 taun, Mike Hurst, sawijining prodhuser ngenyang dhèwèké kanggo rekaman gawé album
Album pertama Yusuf kang judhulé MATTHEW AND SON metu ing taun 1967 lan kasil lumebu 10 gedhé album ing Inggris
ing wektu singkat, popularitas Cat Stevens munggah
Ing umur kang nembé 18 taun, Cat Stevens wis sepanggung karo musisi kelas dhuwur kaya ta Jimi Hendrix lan Engelbert Humperdinck
Yusuf Islam saiki uga dadi da’i kang ngabdikaké uripé kanggo dakwah
Dhèwèké uga yasa lan lembaga karitas, kanggo nulungi wong-wong kere ing akèh nagara lan terus ningkatake pemahaman masarakat Barat klawan Islam saka pendhidhikan lan dakwah
Yusuf Islam banget priatin klawan bangsa Arab, lan duwé simpati kang gedhé karo obahan rakyat ing donya kang péngin éntuk kebebasan lan kamardikan uga owah-owahan
Yusuf Islam wis nyumbangake tembang-tembang klasik kaya ta Wild World, Morning Has Broken and Peace Train.Tembange mau bakal kanggo dipersembahake kanggo rakyat ing donya Arab
Cat Stven lumebu Islam amarga mula-mulane nalika dhèwèké lagi dolan ing malibu (1975), dhèwèké keseret ombak nalika renang ing pasisir
Ing kaanan kang kaya mau, dhèwèké ngomong," “Oh God! If you save me, I’ll work for you”", lan kanthi alon-alon ombak mau njujugake dhèwèké ing pasisir manèh
Lan akhire dhèwèké wiwit goleki Tuhan nganti sadulur kandunge mènèhi pertalan saka Alquran
Saka kono dhèwèké sadhar kaendahane Islam
Lan lumebu Islam taun 1977, uga nggenti jeneng dadi Yusuf Islam taun 1978.Dhèwèké milih jeneng Yusuf amarga saking senenge klawan kisah nabi yusuf ing Al Quran (Joseph ing versi Inggrise)
Dudutan Cat Stevens kanggo lumebu Islam akhire ditindakaké kanthi ngrampungi karir bermusik Cat Stevens kang lagi ana ing puncak wektu iku lan saiki luwih aktif ing kagiyatan agama lan sosial
ing kiwa-tengené taun 1995 Yusuf Islam terjun manèh ing donya musik nanging luwih fokus ing musik "religius." Kulawarga
Bapake ya iku Stavros Georgiou, saka Siprus keturunan Yunani
Ibuke saka Swèdhen jenenge Ingrid Wickman
Saliyané éntuk akèh penghargaan ing babagan kemanusiaan, Cat Stevens uga ulih akèh penghargaan saka donya musik saka penulis tembang.
Kirana Larasati Kirana Larasati (#ALIH) ya iku aktris kang asalé saka Indonésia
Kirana Larasati wiwit misuwur jenengé nalika dhèwèké main dadi bintang sinétron kang judhulé "Azizah" kang disiyaraké ing SCTV
Kiana Larasati wiwit main sinétron nalika dhèwèké akting ing sinétron "Itu Kan Cinta"
Nalika main ing sinétron iku, Kirana Larasati main karo Sahrul Gunawan, Bertrand Antolin, lan Fera Feriska
Kirana Larasati sabeneré ora duwé niyat kanggo main filem
Nalika iku, Kirana Larasati dadi pemenang salah sijiné acara kanggo promosi filem kang judhule "Eiffel I'm in Love"
Acara iki dianakake déning stasiun radio Polaris
Kanggo kang menangaké acara iku éntuk bebungah kang wujud mangan bareng karo artis-artis sinétron eiffel I'm in Love ya iku Samuel Rizal lan Sandy Aulia
Ing kéné Kirana banjur ditawani kasempatan kanggo mèlu "casting" ing sinétron
Kirana ditawani karo Dewi Yulia Razif, ya iku casting director PT Soraya Intercine Film
Sawisé main ing sinétron iki, karir Kirana Larasati sansaya misuwur
Sinetron-sinétron kang nggawé jenengé Kirana Larasati ya iku sinétron kang judhulé "Azizah" kang disiyaraké ing SCTV nalika taun 2007
Sinetron liyané kang tau dibintangi Kirana Larasati ya iku sinétron kang judhulé "Aku Bukan Untukmu", "Benci Bilang Cinta", "Kakak Iparku 17 Tahun", "Pasangan Heboh", "Habibi dan Habibah"